
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του οργανισμού του Κοινω¬ 


φελούς Ιδρύματος με την επωνυμία «ΠΟΛΙΤΙΣΤΙΚΟ 
ΤΕΧΝΟΛΟΓΙΚΟ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ 
ΒΙΟΜΗΧΑΝΙΚΗΣ ΑΝΑΠΤΥΞΕΩΣ. 1 

ΑΠΟΦΑΣΕΙΣ 

Ρύθμιση οφειλών κτηνοτροφικών - πτηνοτροφικών 
επιχειρήσεων (Αναδημοσίευση). 2 


Εναρμόνιση της Ελληνικής Νομοθεσίας προς την Οδη¬ 
γία 1999/32/ΕΚτου Συμβουλίου, της 26ης Απριλίου 
1999, σχετικά με τη μείωση της περιεκτικότητας 
ορισμένων υγρών καυσίμων σε θείο και γιατηντρο- 


ποποίηση της Οδηγίας 93/12/ΕΟΚ. 3 

Άρση του χαρακτηρισμού ως ιστορικού διατηρητέου 
μνημείου του παλαιού ελαιοτριβείου ιδιοκτησίας 
Ουρ. Εικοσιπεντάρχου στην Μάρπησσα Πάρου, 

(ΥΑ ΥΠΠΟ/ΔΙΛΑΠ/Γ/2200/3500/7.8.1985). 4 

Έγκριση μεταστέγασης της Μουσικής Σχολής «ΜΠΟ¬ 
ΛΕΡΟ» . 5 


Έγκριση τροποποίησης των κανονισμών των αμοιβαίων 
κεφαλαίων «ΕΥΡΩΠΑΪΚΗ ΠΙΣΤΗ ΑΝΑΠΤΥΞΙΑΚΟ ΜΕ¬ 
ΤΟΧΙΚΟ ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ ΕΙΣΟ¬ 
ΔΗΜΑΤΟΣ ΟΜΟΛΟΓΙΑΚΟ ΕΣΩΤΕΡΙΚΟΥ», «ΕΥΡΩ¬ 
ΠΑΪΚΗ ΠΙΣΤΗ ΒΟΝΩ ΟΜΟΛΟΓΙΑΚΟ ΕΞΩΤΕΡΙΚΟΥ», 
«ΕΥΡΩΠΑΪΚΗ ΠΙΣΤΗ ΔΙΑΧΕΙΡΙΣΗΣ ΔΙΑΘΕΣΙΜΩΝ 
ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ «ΕΙΊΡΙΟΒΟΝϋ» 
ΟΜΟΛΟΓΙΑΚΟ ΕΣΩΤΕΡΙΚΟΥ (ΙΙΝΙΤ ΕΙΝΚΕΩ)», «ΕΥ¬ 
ΡΩΠΑΪΚΗ ΠΙΣΤΗ ΑΝΑΠΤΥΣΣΟΜΕΝΩΝ ΕΠΙΧΕΙ¬ 
ΡΗΣΕΩΝ ΜΕΤΟΧΙΚΟ ΕΣΩΤΕΡΙΚΟΥ», «ΕΥΡΩΠΑΪΚΗ 
ΠΙΣΤΗ «ΕυΒΟΙΝΝ/ΕΒΤ» ΜΙΚΤΟ ΕΣΩΤΕΡΙΚΟΥ (ΩΝΙΤ 
□ ΝΚΕϋ)», «ΕΥΡΩΠΑΪΚΗ ΠΙΣΤΗ ΝΕΑ ΟΙΚΟΝΟΜΙΑ 


ΜΕΤΟΧΙΚΟ ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ 
ΟΛΥΜΠΙΑΚΗ ΦΛΟΓΑ ΜΕΤΟΧΙΚΟ ΕΣΩΤΕΡΙΚΟΥ».... 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 176250/16.1.2001 απόφα¬ 
ση Υπουργού Δικαιοσύνης. 7 

Διόρθωση σφάλματος στη 15/οικ. 10866/24.12.1997 

απόφαση Νομάρχη Θεσσαλονίκης. 8 

Διόρθωση σφάλματος στην 3410/21.11.2000 απόφα¬ 
ση Νομάρχου Αθηνών. 9 

Διόρθωση σφάλματος στην 3157/1.11.2000 απόφαση 
Νομάρχου Αθηνών. 10 


ΠΡΟΕΔΡΙΚΑ ΔΙΑΤΑΓΜΑΤΑ ( ΐ) 

Τροποποίηση διατάξεων του οργανισμού του Κοινωφε¬ 
λούς Ιδρύματος με την επωνυμία «ΠΟΛΙΤΙΣΤΙΚΟ ΤΕ¬ 
ΧΝΟΛΟΓΙΚΟ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟ¬ 
ΜΗΧΑΝΙΚΗΣ ΑΝΑΠΤΥΞΕΩΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110 του Αστικού Κώδικα, 
ως και των άρθρων 95 παρ. 1 και 98 παρ. 2 του ΑΝ 
2039/39. 

2. Την αριθ. 27710/11.3.1981 Πράξη της συμβολαιο¬ 
γράφου Αθηνών Μαρίας Δ. Πολίτου, με την οποία η Ελλη¬ 
νική Τράπεζα Βιομηχανικής Αναπτύξεως (ΕΤΒΑΑ.Ε.), σύ¬ 
στησε κοινωφελές Ίδρυμα με την επωνυμία «Κοινωφελές 
Ίδρυμα Ελληνικής Τραπέζης Βιομηχανικής Αναπτύξεως», 
η έγκριση του οποίου έγινε με το Π.Δ. 903/81. 

3. Τις διατάξεις του άρθρου 12 του Π.Δ. από 16.2.1989 
(ΦΕΚ 161/8.3.1989) με το οποίο τροποποιήθηκαν, συ¬ 
μπληρώθηκαν και κωδικοποιήθηκαν οι διατάξεις του 
Π.Δ/τος 903/81 με το οποίο κυρώθηκε ο οργανισμός του 
Ιδρύματος με την νέα επωνυμία «ΠΟΛΙΤΙΣΤΙΚΟ ΤΕΧΝΟ¬ 
ΛΟΓΙΚΟ ΙΔΡΥΜΑ ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙ¬ 
ΚΗΣ ΑΝΑΠΤΥΞΕΩΣ». 

4. Την αριθ. 1039386/441/Α0006/21.4.2000 (571/Β) κοι¬ 
νή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες 
Υπουργού Οικονομικών στους Υφυπουργούς Οικονομι¬ 
κών. 

5. Την από 30.7.99 απόφαση του Διοικητικού Συμβουλί¬ 
ου του Ιδρύματος με την επωνυμία «ΠΟΛΙΤΙΣΤΙΚΟ ΤΕ¬ 
ΧΝΟΛΟΓΙΚΟ ΙΔΡΥΜΑ ΕΛΛΗΝIΚΗΣΤΡΑΠΕΖΗΣ ΒΙΟΜΗΧΑ¬ 
ΝΙΚΗΣ ΑΝΑΠΤΥΞΕΩΣ». 

6. Την αριθ. 23/13.7.2000 γνωμοδότηση του Συμβουλί¬ 
ου Εθνικών Κληρ/των. 

Με πρόταση των Υπουργών Πολιτισμού, Περιβάλλο¬ 
ντος, Χωροταξίας και Δημοσίων Έργων και Οικονομικών, 
αποφασίζουμε: 

Άρθρο μόνο 

Εγκρίνουμε την τροποποίηση των διατάξεωντου Οργα¬ 
νισμού του Ιδρύματος με την επωνυμία «Πολιτιστικό Τε¬ 
χνολογικό Ίδρυμα Ελληνικής Τραπέζης Βιομηχανικής 
Αναπτύξεως», ως ακολούθως: 

Στο άρθρο 2 του Οργανισμού, προστίθενται οι εξής πα¬ 
ράγραφοι, μετά την παράγραφο 3, λαμβάνοντας αύξοντα 
αριθμό 4,5. 

4. Σε περίπτωση που τα Μουσεία δημιουργούνται σε ακί¬ 
νητα που παραχωρούνται στο Ίδρυμα κατά χρήσιν για όσο 
χρονικό διάστημα αυτά θα λειτουργούν ως μουσεία (τουλά¬ 
χιστον 50 χρόνια), η λειτουργία τους μπορεί να ανατίθεται σε 
επιτροπή που θα συνιστάταιπροςτούτο. Στην Επιτροπή που 
θα έχει την ευθύνη της εύρυθμης λειτουργίας του Μουσεί¬ 
ου, εκτός του Ιδρύματος που θα εκπροσωπείται τουλάχι¬ 
στον με δύο μέλη, μπορούν να συμμετέχουν ο φορέας που 
έχει πραγματοποιήσει τη δωρεά, η Τοπική Αυτοδιοίκηση και 
η αρμόδιαΔ/νση του ΥΠ.ΠΟ. Ο Προϋπολογισμός Εσόδων- 
Εξόδων, των Μουσείων που θα είναι παραρτήματα του 
Ιδρύματος θα ενσωματώνεται στον Προϋπολογισμό του 
Ιδρύματος. 

5. Η διάσωση της παραδοσιακής, βιοτεχνικής και βιο¬ 
μηχανικής τεχνολογίας της χώρας μας και η καταγραφή 
της ιστορίας τους, καθώς και η συμβολή του Ιδρύματος 
στην έρευνα της παραδοσιακής τεχνολογίας και της βιο¬ 
μηχανικής αρχαιολογίας. 

Παραμένει το κείμενο της παραγράφου 4 και 5 του άρ¬ 
θρου 2, λαμβάνοντας αύξοντα αριθμό 6 και 7. 

Στο άρθρο 3 παράγραφος 2 του Οργανισμού, προστί¬ 
θενται οι εξής περιπτώσεις: 

ζ) Έσοδα απότιςπωλήσειςτωνεκδόσεωντου στα πλαί¬ 
σια των σκοπών του υπό τον όρο ότι οι εισπράξεις αυτές 
δεν αναιρούντον κοινωφελή χαρακτήρα του. 

η) Έσοδα από τα πωλητήρια (εισιτήρια, εκδόσεις και 
λοιπά ενθυμήματα και αντικείμενα) των μουσείων του και 
των μουσείων που ανήκουν στο Ίδρυμα κατά χρήσιν. 

θ) Επιχορηγήσεις από όσα Προγράμματα της Ευρωπαϊ¬ 
κής Ένωσης, χρηματοδοτούν δραστηριότητες, που εμπί¬ 
πτουν στους σκοπούς του Ιδρύματος. 

Στο άρθρο 6 του Οργανισμού, προστίθεται παράγρα¬ 
φος 4 ως εξής: 

4. Με απόφαση του Δ.Σ. και με τη σύμφωνη γνώμη του 
Προέδρου οι αρμοδιότητες και τα καθήκοντα που περι- 
γράφονται στην παράγραφο Ιδ, μπορούν να ανατεθούν 
σε άλλο μέλος του Δ.Σ. ή σε άλλο πρόσωπο, που έχει σχέ¬ 
ση εξαρτημένης εργασίας με το Ίδρυμα της ΕΤΒΑ. 

Στο άρθρο 7 του οργανισμού, η περίπτωση α' τροπο¬ 
ποιείται και αντικαθίσταται ως εξής: 

α) Συνυπογράφει με τον Πρόεδρο ή με τον εξουσιοδο¬ 
τημένο τρίτο σύμφωνα με την παράγραφο 4 του άρθρου 
6, κάθε έγγραφο ή ένταλμα. 

Στο άρθρο 9 του οργανισμού, επιφέρονται οι πιο κάτω 
τροποποιήσεις: 

Η περίπτωση γ'της παραγράφου 12 αντικαθίσταται ως 
ακολούθως: 

γ) Δαπάνες για τη μισθοδοσία του προσωπικού του 
Ιδρύματος (εκτός των φυλάκων των μουσείων) και τη λει¬ 
τουργία του για ενοίκιο, γραφική ύλη, υπερωριακή εργα¬ 
σία, έντυπα κ.λ.π. βαρύνουν την ΕΤΒΑ. 

Προστίθενται οι περιπτώσεις δ' και ε' στην παράγραφο 
12 ως ακολούθως: 

δ) Οι μισθοί των υπαλλήλων του Ιδρύματος εξομοιώνο¬ 
νται βάσει του ισχύοντος για τους υπαλλήλους της Τρά¬ 
πεζας καθεστώτος, ε) Οι μισθοί των φυλάκων των Μου¬ 
σείων καθώς και τα ωράρια εργασίας τους εξομοιώνονται 
σύμφωνα με τα ισχύοντα για τους φύλακες Αρχαιοτήτων 
του ΥΠ.ΠΟ. και καλύπτονται από τον Προϋπολογισμό του 
Ιδρύματος και όχι της ΕΤΒΑ. 


Στους Υπουργούς Πολιτισμού, Περιβάλλοντος, Χωρο¬ 
ταξίας και Δημοσίων Έργων και Υφυπουργό Οικονομικών 
αναθέτουμε τη δημοσίευση και εκτέλεση του παρόντος 
Π.Δ/τος. 

Αθήνα, 14 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ, 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΚΩΝ/ΝΟΣ ΛΑΛΙΩΤΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

ΑΠΟΦΑΣΕΙ Σ 

Αριθ. 4216/Β.269 (2) 

* Ρύθμιση οφειλών κτηνοτροφικών - πτηνοτροφικών 
επιχειρήσεων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 1266/82 «Περί Οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

2. Την πράξη του Διοικητή της Τράπεζας Ελλάδος 
αριθμ. 1620/5.10.89 «Ρυθμίσεις Οφειλών από τραπεζικό 
δανεισμό». 

3. Το Ν. 128/75, όπως ισχύει «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

4. Την ανάγκη εξυγίανσης των κτηνοτροφικών και πτη¬ 
νοτροφικών επιχειρήσεων της Χώρας. 

Αποφασίζουμε: 

1. Από το σύνολο των υφισταμένων ληξιπροθέσμων ή 
μη οφειλών στις 31.12.2000 των κτηνοτροφικών και πτη¬ 
νοτροφικών επιχειρήσεων η Αγροτική Τράπεζα (ΑΤΕ) θα 
διαγράψει ποσοστό τόκων υπερημερίας, ώστε οι εναπο- 
μείναντες τόκοι υπερημερίας να εξασφαλίζονται πλήρως 
από τις εμπράγματες διασφαλίσεις των πελατών τους. Το 
σύνολο των τόκων που θα διαγραφούν θα βαρύνει το λο¬ 
γαριασμό του Ν. 128/75. 

2. Μετά την αφαίρεση του ως άνω ποσού το υπόλοιπο 
των οφειλών ρυθμίζεται και θα αποτελέσει ένα νέο δάνειο 
διάρκειας (15) δεκαπέντε ετών. Το επιτόκιο του νέου αυ¬ 
τού δανείου ορίζεται ίσο με το εκάστοτε βασικό επιτόκιο 
δανεισμού για την αντίστοιχη κατηγορία ενήμερων δανεί¬ 
ων της ΑΤΕ. Για την νέα ρύθμιση παρέχεται η εγγύηση του 
Ελληνικού Δημοσίου σύμφωνα με τις διατάξεις του 
Ν.2322/95. 

3. Στην παρούσα ρύθμιση υπάγονται και τυχόν ανεξό¬ 
φλητα υπόλοιπα βεβαιωμένων οφειλών στις ΔΟΥ λόγω 
κατάπτωσης της εγγύησης του Ελληνικού Δημοσίου από 
δάνεια των παραπάνω επιχειρήσεων που ρυθμίστηκαν με 
παλαιότερες Αποφάσεις, ύστερα από επαναφορά τους 
στην ΑΤΕ. Η Α.Τ.Ε. ως εντολοδόχοςτου Ελληνικού Δημο¬ 
σίου υποχρεούται να επιστρέφει στο Ελληνικό Δημόσιο 

* Αναδημοσιεύεται, διότι η αρχική δημοσίευση στο ΦΕΚ 

162/16.2.2001 τ. Β' έγινε από εσφαλμένο αντίγραφο που 

κατέθεσε το Υπουργείο Εθνικής Οικονομίας. 

το τυχόν ποσό των οφειλών αυτών που θα εισπράξει από 
τις επιχειρήσεις στα πλαίσια της ρύθμισης της παρούσης 
παραγράφου. 

4. ΠΡΟΫΠΟΘΕΣΕΙΣ 

Οι προϋποθέσεις για την υπαγωγή των επιχειρήσεων 
στις ρυθμίσεις της παρούσης είναι: 

α) Οι επιχειρήσεις να λειτουργούσαν καθ’ όλη τη διάρ¬ 
κεια των ετών 1999 και 2000. Δεν υπάγονται επιχειρήσεις 
που έχουν υπαχθεί ή διέπονται από τις διατάξεις των Νό- 
μων 2000/91, 1386/83,1892/90. 

β) Οι επιχειρήσεις να είναι βιώσιμες μετά τη ρύθμιση. Η 
βιωσιμότητα θα κρίνεται από την ΑΤΕ. 

γ) Ποσά που έχουν καταβληθεί με βάση προηγούμενες 
ρυθμίσεις δεν αναζητούνται. 

δ) Ο περιορισμός του χρέους δεν μπορεί να είναι κατώ¬ 
τερος του ύψους του ποσού που κατέβαλε το Ελληνικό 
Δημόσιο. 

ε) Η αίτηση για ρύθμιση στην ΑΤΕ δεν θα λαμβάνεται 
υπόψη αν δεν καταβληθεί το 5% του υφισταμένου σπς 
Δ.Ο.Υ χρέους. 

5. Η δαπάνη που προκαλείται από τις διατάξεις της πα¬ 
ρούσας απόφασης το ύψος της οποίας δεν είναι δυνατόν 
να προσδιορισθεί, θα βαρύνει το λογαριασμό του Ν. 
128/75, ο οποίος δημιουργείται από την παρακράτηση επί 
των χορηγήσεων των Τραπεζών με σκοπό την επιδότηση 
επιτοκίων δανείων. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2001 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 
-♦- 

Αριθ. 340/2000 (3) 

Εναρμόνιση της Ελληνικής Νομοθεσίας προς την Οδηγία 
1999/32/ΕΚ του Συμβουλίου, της 26ης Απριλίου 1999, 
σχετικά με τη μείωση της περιεκτικότητας ορισμένων 
υγρών καυσίμων σε θείο και για την τροποποίηση της 
Οδηγίας 93/12/ΕΟΚ. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΑΝΑΠΤΥΞΗΣ - ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Εχοντας υπόψη: 

1. Το έγγραφο της Διεύθυνσης Πετροχημικών του Γενι¬ 
κού Χημείου του Κράτους αριθ. οίκ. 405/12.6.2000. 

2. Τις διατάξεις του άρθρου δευτέρου του Ν. 2077/1992 

«Κύρωση Συνθήκης για την Ευρωπαϊκή Ενωση (Α136), 

τις διατάξεις του άρθρου 1 παρ. 1,2και3τουΝ. 1338/1983 
«Εφαρμογή του κοινοτικού δικαίου» (ΦΕΚ34/Α/1983) 
όπως τροποποιήθηκε από το άρθρο 6 του Ν. 1440/1984 
«Συμμετοχή της Ελλάδος στο Κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο Κεφάλαιο της Ευρωπαϊκής Κοινότητος Άνθρα- 
κος καιΧάλυβος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ70/Α/1984) σε συνδυασμό με τις διατάξειςτου 
άρθρου 2 παραγρ. 1 (ζ) καθώς και το άρθρο 65 του Ν. 
1892/1990 (ΦΕΚ 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) "Περί συστάσεωςτου Γε¬ 


νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

4. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. Το άρθρο 1 του Νόμου 115/1975 «Περί τροποποιήσε- 
ως διατάξεωντινώντου Ν. 4328/1929» (Φ.Ε.Κ. 172/Α/1975). 

6. Το άρθρο 9 του Νόμου 2008/2000 περίτροποποιήσε- 
ως και συμπληρώσεως των διατάξεων του Νόμου 
1571/1985 «Ρύθμιση θεμάτων πετρελαϊκής πολιτικής και 
εμπορίας πετρελαιοειδών και άλλες διατάξεις». 

7. Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

8. Τις διατάξειςτου άρθρου 8 (παρ. 2) του Ν. 1650/1986 
για την προστασία του περιβάλλοντος» (Α' 160). 

9. Την Οδηγία 1999/32/ΕΚ του Συμβουλίου, της 26ης 
Απριλίου 1999 «σχετικά με τη μείωση της περιεκτικότητας 
ορισμένων υγρών καυσίμων σε θείο και τροποποίηση της 
Οδηγίας 93/12/ΕΟΚ» (ΕΕΙ_ 121/13/11-5-1999). 

10. Την υπ’ αριθ. 1039386/441/Α0006/21.4.2000 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β/ 
21.4.2000). 

11. Την υπ’ αριθ. Δ 17 α/10/30/Φ221/23.5.2000 Απόφα¬ 
ση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Εργων «Ανάθεση αρμο¬ 
διοτήτων στους Υφυπουργούς Περιβάλλοντος, Χωροτα¬ 
ξίας και Δημοσίων Εργων (Φ.Ε.Κ. 664/Β/24.5.2000). 

12. Τις διατάξειςτου άρθρου 29 Ατού Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2 ατού Ν. 2469/1997 (38 Α) και το γεγονός ότι από 
την παρούσα απόφαση δεν προκαλείται δαπάνη σε βά¬ 
ρος του Κρατικού Προϋπολογισμού. 

Αποφασίζουμε: 

Εγκρίνουμε την απόφαση αριθ. 340/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 20.6.2000 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την εναρμόνιση της Ελληνικής Νομοθε¬ 
σίας, προς την Οδηγία 1999/32/ΕΚ του Συμβουλίου, της 
26ης Απριλίου 1999, «σχετικά με τη μείωση της περιεκτι¬ 
κότητας ορισμένων υγρών καυσίμων σε θείο και για την 
τροποποίηση της Οδηγίας 93/12/ΕΟΚ», που εκδόθηκε 
στα Ελληνικά στην Επίσημη Εφημερίδα των Ευρωπαϊκών 
Κοινοτήτων (ΕΕΙ_ 121/13/11.5.1999), ως εξής: 

Άρθρο 1 

Σκοπός και πεδίο εφαρμογής 

Σκοπός της παρούσας απόφασης είναι η μείωση των εκ¬ 
πομπών διοξειδίου του θείου που οφείλονται στην καύση 
ορισμένων τύπων υγρών καυσίμων, ώστε να μειωθούν οι 
επιβλαβείς συνέπειες των εκπομπών αυτών στον άνθρω¬ 
πο και το περιβάλλον. 

Για την επίτευξη του σκοπού αυτού, καθορίζονται ανώ¬ 
τατα όρια περιεκτικότητας σε θείο ορισμένων υγρών καυ¬ 
σίμων παραγώγωντου πετρελαίου. 

Οι περιορισμοί στην περιεκτικότητα σε θείο που επι¬ 
βάλλονται με την απόφαση αυτή δεν ισχύουν: 

α) για τα υγρά καύσιμα που είναι παράγωγα του πετρε¬ 
λαίου και χρησιμοποιούνται από τα θαλασσοπόρα πλοία, 
εκτός των καυσίμων που εμπίπτουν στον ορισμό του άρ¬ 
θρου 2, παράγρ. 3, για το ντίζελ πλοίων που χρησιμοποι¬ 
είται από τα πλοία τα οποία κινούνται μεταξύ Ελλάδας και 
τρίτης χώρας, 

β) για τα καύσιμα που προορίζονται να υποστούν κα¬ 
τεργασία πριν την τελική καύση, 

γ) για τα καύσιμα που προορίζονται να υποστούν κα¬ 
τεργασία στη βιομηχανία διύλισης. 

Άρθρο 2 

Ορισμοί 

Για τους σκοπούς της παρούσας απόφασης νοούνται ως: 

1. «βαρύ μαζούτ (όθανγίυθΙ οίΙ)». 

Κάθε υγρό καύσιμο παράγωγο του πετρελαίου το 
οποίο υπάγεται στον κωδικό ΣΟ 2710 00 71 έως 2710 00 
78, ή κάθε υγρό καύσιμο παράγωγο του πετρελαίου 
(εκτός από το πετρέλαιο εσωτερικής καύσης που ορίζεται 
στις παραγρ. 2 και 3), το οποίο, λόγω των ορίων απόστα¬ 
ξής του, υπάγεται στην κατηγορία των βαρέων ελαίων που 
προορίζονται να χρησιμοποιηθούν ως καύσιμα και του 
οποίου λιγότερο από 65% κατ’ όγκον (περιλαμβανομένων 
των απωλειών) αποστάζει σε θερμοκρασία 250° Ο, με τη 
μέθοδο ΑδΤΜ ϋ 86. Εάν η απόσταξη δεν μπορεί να προσ¬ 
διοριστεί με τη μέθοδο ΑδΤΜ ϋ 86, το πετρελαϊκό προϊόν 
ομοίως κατατάσσεται στην κατηγορία του βαρέος μαζούτ. 

2. «Πετρέλαιο εσωτερικής καύσης (ραε οίΙ)»: 

Κάθε υγρό καύσιμο παράγωγο του πετρελαίου το οποίο 
υπάγεται στον κωδικό ΣΟ 2710 00 67 ή 2710 00 68 ή κάθε 
υγρό καύσιμο παράγωγο του πετρελαίου το οποίο, λόγω 
των ορίων απόσταξής του, υπάγεται στην κατηγορία των 
ενδιαμέσων κλασμάτων που προορίζονται να χρησιμοποι¬ 
ηθούν ως καύσιμα και του οποίου τουλάχιστον 85% κατ’ 
όγκον (περιλαμβανομένων των απωλειών) αποστάζει σε 
θερμοκρασία 350° Ο με τη μέθοδο ΑδΤΜ ϋ86. 

Τα πετρέλαια ντίζελ που ορίζονται στο άρθρο 2 παρ. 2 
της απόφασης ΑΧΣ 2/2000, (Φ.Ε.Κ. 426/Β/2000), απο¬ 
κλείονται από τον παρόντα ορισμό. Επίσης εξαιρούνται 
από τον ορισμό αυτό τα καύσιμα που χρησιμοποιούνται 
από μη οδικά κινητά μηχανήματα και γεωργικούς ελκυ- 
στήρες. 

3. «Ντίζελ πλοίων (πιαπηθ ραε οίΙ)»: καύσιμα που προο¬ 
ρίζονται για ναυτιλιακή χρήση τα οποία πληρούν τον ορι¬ 
σμό της παραγρ. 2 ή το ιξώδες ή η πυκνότητα των οποίων 
εμπίπτουν στο εύρος του ιξώδους ή της πυκνότητας που 
καθορίζονται για τις κατηγορίες των πετρελαίων ναυτι¬ 
λίας στον πίνακα I του ΙδΟ 8217 (1996). 

4. «Μέθοδος ΑδΤΜ»: οι μέθοδοι οι οποίες έχουν καθο¬ 
ριστεί από την αμερικανική εταιρεία δοκιμών υλικών στην 
έκδοση 1976 των προτύπων ορισμών και προδιαγραφών 
για τα πετρελαϊκά και τα λιπαντικά προϊόντα. 

5. «Μονάδα καύσης»: οποιαδήποτε τεχνική συσκευή 
εντός της οποίας διενεργείται η οξείδωση των καυσί¬ 
μων προκειμένου να χρησιμοποιηθεί η εκλυόμενη θερ¬ 
μότητα. 

6. «Κρίσιμο φορτίο»: ποσοτική εκτίμηση έκθεσης σε ένα 
ή περισσότερους ρυπαντές κάτω της οποίας δεν υφίστα- 
νται βλαβερές συνέπειες σε ευαίσθητα στοιχεία του περι¬ 
βάλλοντος σύμφωνα με τις τρέχουσες γνώσεις. 

Άρθρο 3 


Μέγιστη περιεκτικότητα του βαρέος μαζούτ σε θείο 

1. Από την 1η Ιανουάριου 2003 δεν επιτρέπεται να χρη¬ 
σιμοποιείται βαρύ μαζούτ με περιεκτικότητα σε θείο άνω 
του 1,00% κατά μάζα. 

2. Είναι δυνατόν με κοινή απόφαση των Υπουργών Ανά¬ 
πτυξης και ΠΕΧΩΔΕ, να επιτρέπεται μετά την 1η Ιανουάρι¬ 
ου 2003 η χρησιμοποίηση βαρέος μαζούτ με περιεκτικό¬ 
τητα σε θείο μεταξύ 1% και 3% κατά μάζα, σε τμήματα ή 
στο σύνολο της επικράτειας. Η δυνατότητα αυτή παρέχε¬ 
ται με την προϋπόθεση ότι τηρούνται τα πρότυπα ποιότη¬ 
τας του αέρα τα οποία καθορίζονται για το διοξείδιο του 
θείου στην Πράξη Υπουργικού Συμβουλίου υπ’ αριθ. 
99/10.7.1987 «Οριακές και κατευθυντήριες τιμές ποιότη¬ 
τας της ατμόσφαιρας σε διοξείδιο του θείου και αιωρού- 
μενα σωματίδια (Ά 135/1987), ή σε άλλο νομοθέτημα που 
ενδεχομένως καταργεί ή αντικαθιστά τα πρότυπα αυτά κα¬ 
θώς και σε άλλες σχετικές διατάξεις και οι εκπομπές αυτές 
δεν συμβάλλουν στην υπέρβαση των κρίσιμων φορτίων σε 
άλλο κράτος μέλος. Η ανωτέρω έγκριση ισχύει μόνο για 
όσο χρόνο οι εκπομπές δεν συμβάλλουν στην υπέρβαση 
των κρίσιμων φορτίων σε άλλο κράτος μέλος. 

3. Σε περίπτωση εφαρμογής της παραγράφου 2 το 
ΥΠΕΧΩΔΕ γνωστοποιεί την πρόθεσή του στην Επιτροπή 
ΕΚ και στο κοινό, τουλάχιστον δώδεκα μήνες νωρίτερα 
παρέχοντας στην Επιτροπή επαρκή στοιχεία προκειμέ¬ 
νου να εκτιμηθεί αν πληρούνται τα κριτήρια της παρα¬ 
γράφου 2. Η Επιτροπή ενημερώνει τα άλλα κράτη μέλη. 

Εντός έξη μηνών από την ημερομηνία λήψης της γνω¬ 
στοποίησης, η Επιτροπή λαμβάνει απόφαση σύμφωνα με 
τη διαδικασία του άρθρου 9 της Οδηγίας 1999/32/ΕΚ, την 
οποία ανακοινώνει στα κράτη μέλη. 

4. ί) Με την επιφύλαξη της κατάλληλης παρακολούθη- 
σηςτωνεκπομπών εκ μέρουςτων αρμοδίων αρχών, οιπα- 
ράγραφοι 1 και 2 δεν εφαρμόζονται για το βαρύ μαζούτ 
που χρησιμοποιείται: 

α) Στις μονάδες καύσης που εμπίπτουν στην υπ’ αριθ. 
58751/2370/1993 κοινή Υπουργική Απόφαση «Καθορι¬ 
σμός μέτρων και όρων για τον περιορισμό της ατμοσφαι¬ 
ρικής ρύπανσης που προέρχεται από μεγάλες εγκατα¬ 
στάσεις καύσης» (Β'264) όπως τροποποιήθηκε με την υπ’ 
αριθ. 76802/1033/1996 ΚΥΑ (Β'596). 

β) Σε άλλες μονάδες καύσης οι οποίες δεν εμπίπτουν 
στο πεδίο εφαρμογής του στοιχείου α), εφόσον οι εκπε- 
μπόμενες από αυτές ποσότητες διοξειδίου του θείου 
δεν υπερβαίνουν τα 1700 πΐ0/Νπι3, όταν το καυσαέριο 
έχει περιεκτικότητα σε οξυγόνο 3% κατά όγκο σε ξηρή 
βάση. 

γ) Γιατην καύση σε διϋλιστήρια, όταν ο μηνιαίος μέσος 
όρος των εκπομπών διοξειδίου του θείου όλων των εγκα- 
ταστάσεωντου διϋλιστηρίου [εκτόςτων μονάδων καύσης 
που υπάγονται στο πεδίο του στοιχείο α) ], ανεξαρτήτως 
του τύπου του καυσίμου ή του συνδυασμού καυσίμωνπου 
χρησιμοποιούνται, είναι εντός του ορίου που έχει καθορι¬ 
στεί και το οποίο δεν πρέπει να υπερβαίνει τα 1700 
πΐ9/Νιτι3. 

ϋ) Οι εγκαταστάσεις καύσης που χρησιμοποιούν μα¬ 
ζούτ με περιεκτικότητα σε θείο μεγαλύτερη από την προ- 
βλεπόμενη στην παράγραφο 1 θα συνεχίσουν να λειτουρ¬ 
γούν μόνον εφ’ όσον στην έγκριση περιβαλλοντικών όρων 
που χορηγείται σύμφωνα με τις διατάξεις της κείμενης 
νομοθεσίας θα καθορίζονται συγκεκριμένα τα επιτρεπό¬ 
μενα όρια εκπομπών. 

Αρθρο 4 

Μεγίστη περιεκτικότητα του πετρελαίου εσωτερικής 
καύσης σε θείο 

1. Δεν επιτρέπεται η χρησιμοποίηση πετρελαίων εσω¬ 
τερικής καύσης, περιλαμβανόμενου και του ντίζελ πλοίων 
(πιαπηθ 935 οίΙ), από: 

Την έναρξη ισχύος της παρούσας απόφασης, αν η πε- 
ριεκτικότητάτους σε θείο είναι άνω του 0,20% κατά μάζα, 
την 1η Ιανουάριου 2008, αν η περιεκτικότητάτους σε θείο 
είναι άνω του 0,10% κατά μάζα. 

2. Κατά παρέκκλιση της παραγράφου 1, επιτρέπεται εντός 
της επικράτειας ή σε περιοχές αυτής η χρήση στη ναυτιλία 
πετρελαίων εσωτερικής καύσης με περιεκτικότητα σε θείο 
άνω των ορίων, που καθορίζονται στην παράγραφο 1. 

Για την περιεκτικότητα σε θείο των πετρελαίων ναυτι¬ 
λίας (ππ3γϊπθ 935 οίΙ) εφαρμόζονται οι εκάστοτε κείμενες 
διατάξεις. 

3. Είναι δυνατόν, με κοινή απόφαση των Υπουργών 
Ανάπτυξης και ΠΕΧΩΔΕ, να επιτρέπεται μετά την 1η Ια¬ 
νουάριου 2008, η χρήση πετρελαίου εσωτερικής καύσης 
με περιεκτικότητα σε θείο μεταξύ 0,10% και 0,20% κατά 
μάζα σε περιοχές ή στο σύνολο της επικράτειας. Η δυνα¬ 
τότητα αυτή παρέχεται με την προϋπόθεση ότι τηρούνται 
τα πρότυπα ποιότητας του αέρα τα οποία καθορίζονται 
για το διοξείδιο του θείου στην Πράξη Υπουργικού Συμ¬ 
βουλίου υπ’ αριθ. 99/10.7.1987 (Α 135). 

Η ανωτέρω έγκριση εφαρμόζεται μόνο για όσο χρόνο οι 
εκπομπές δεν συμβάλλουν στην υπέρβαση των κρίσιμων 
φορτίων σε άλλο κράτος μέλος και δεν μπορεί να παρα- 
ταθεί πέραν της 1ης Ιανουάριου 2013. 

4. Σε περίπτωση εφαρμογής της παραγράφου 3, το 
ΥΠΕΧΩΔΕ γνωστοποιεί την πρόθεσή του στην Επιτροπή 
ΕΚ και στο κοινό, τουλάχιστον δώδεκα μήνες νωρίτερα 
παρέχοντας στην Επιτροπή επαρκή στοιχεία προκειμέ- 
νου να εκτιμηθεί αν πληρούνται τα κριτήρια της παρα¬ 
γράφου 3. Η Επιτροπή ενημερώνει τα λοιπά κράτη μέλη. 

Εντός έξη μηνών από την ημερομηνία λήψης της γνω¬ 
στοποίησης, η Επιτροπή λαμβάνει απόφαση σύμφωνα με 
τη διαδικασία του άρθρου 9 της Οδηγίας 1999/32/ΕΚ, την 
οποία ανακοινώνει στα κράτη μέλη. 

Άρθρο 5 

Αλλαγή στην προμήθεια καυσίμων 

Εάν μία αιφνίδια αλλαγή στην προμήθεια αργού πετρε¬ 
λαίου, προϊόντων πετρελαίου ή άλλων υδρογονανθράκων 
καταστήσει δυσχερή την εφαρμογή των ορίων μέγιστης 
περιεκτικότητας σε θείο, που προβλέπονται στα άρθρα 3 
και 4, το Υπουργείο Ανάπτυξης ενημερώνει την Επιτροπή 
σχετικά. Τα στοιχεία αυτά κοινοποιούνται και στο ΥΠΕ¬ 
ΧΩΔΕ. 

Η Επιτροπή μπορεί να επιτρέψει υψηλότερες οριακές 
τιμές, για χρονικό διάστημα όχι μεγαλύτερο των έξη μη¬ 
νών και κοινοποιεί την απόφασή της στο Συμβούλιο και 
στα κράτη μέλη. 

Η απόφαση της Επιτροπής μπορεί να παραπεμφθεί από 
κάθε κράτος μέλος στο Συμβούλιο μέσα σε ένα μήνα. Το 
Συμβούλιο, αποφασίζοντας με ειδική πλειοψηφία, μπορεί 
να εκδόσει διαφορετική απόφαση μέσα σε δύο μήνες. 

Άρθρο 6 

Δειγματοληψία και ανάλυση 

1. Οι αρμόδιες Υπηρεσίες του Υπουργείου Ανάπτυξης 
πραγματοποιούν συχνά δειγματοληψίες, σύμφωνα με τις 


κείμενες διατάξεις, για τη διαπίστωση αν η περιεκτικότη¬ 
τα των χρησιμοποιούμενων καυσίμων σε θείο είναι σύμ¬ 
φωνη με τις απαιτήσεις των άρθρων 3 και 4. 

Η δειγματοληψία αρχίζει το αργότερο μέσα σε έξη μήνες 
απάτην ημερομηνία κατά την οποία αρχίζει να ισχύειτο σχε¬ 
τικό όριο μέγιστης περιεκτικότητας του καυσίμου σε θείο. 

2. Η χρησιμοποιούμενη μέθοδος αναφοράς για τον 
προσδιορισμό της περιεκτικότητας σε θείο είναι αυτή που 
ορίζεται από: 

α)τη μέθοδο 130 8754 (1992) καιΡΓ ΕΝ 150 14596 για το 
βαρύ μαζούτ και το ντίζελ πλοίων, 

β) τη μέθοδο ΕΝ 24260 (1987), 150 8754 (1992) και Ργ 
ΕΝ 150 14596 για το πετρέλαιο εσωτερικής καύσης. 

Η μέθοδος διαιτησίας θα είναι η ΡγΕΝ 150 14596. Η στα¬ 
τιστική ερμηνείατου ελέγχου της περιεκτικότητας σε θείο 
των χρησιμοποιούμενων πετρελαίων εσωτερικής καύσης 
γίνεται σύμφωνα με το πρότυπο 150 4259 (1992). 

Άρθρο 7 

Σύνταξη εκθέσεων και επανεξέταση 

Το Υπουργείο Ανάπτυξης παρακολουθεί τη συμμόρφω¬ 
ση με τις απαιτήσεις των άρθρων 3 και 4 της παρούσας 
απόφασης. 

Κάθε έτος, έως τις 30 Ιουνίου, η ανωτέρω αρχή, με βά¬ 
ση τα αποτελέσματα της δειγματοληψίας και της ανάλυ¬ 
σης που γίνονται σύμφωνα μετο άρθρο 6, υποβάλλει στην 
Επιτροπή σύντομη έκθεση σχετικά με την περιεκτικότητα 
του θείου των υγρών καυσίμων, που εμπίπτουν στο πεδίο 
εφαρμογής της παρούσας απόφασης, για το προηγούμε¬ 
νο ημερολογιακό έτος. Η έκθεση αυτή περιλαμβάνει πε¬ 
ρίληψη των παρεκκλίσεων που χορηγήθηκαν σύμφωνα με 
το άρθρο 3 παραγρ. 4 της παρούσας. Την έκθεση αυτή το 
Υπουργείο Ανάπτυξης την κοινοποιεί στο ΥΠΕΧΩΔΕ και 
στο Γ ενικό Χημείο του Κράτους. 

Κατά τα λοιπά ακολουθείται η διαδικασία που προβλέ- 
πεται από το άρθρο 7 (παραγρ. 2 και 3) της Οδηγίας 
1999/32/ΕΚ. 

Άρθρο 8 

Τροποποιούμενες και καταργούμενες διατάξεις 

Από την έναρξη της ισχύος της παρούσας απόφασης: 

α) Στην απόφαση Α.Χ.Σ. 470/93 (Φ.Ε.Κ. 496/Β/93), όπως 
συμπληρώθηκε με την απόφαση Α.Χ.Σ. 597/94 (Φ.Ε.Κ. 
944/Β/94) ο πίνακας 1 (λεπτομερείς απαιτήσεις) και συ¬ 
γκεκριμένα την παράγραφο που αφορά στην περιεκτικό¬ 
τητα σε θείο, διαγράφεται η υποσημείωση (δ) και αντικα¬ 
θίσταται με την φράση «Θείο, % γπ/γπ, μεγ. 0,20». 

β) Παύει να ισχύει κάθε άλλη διάταξη που αντίκειται 
στην παρούσα με την επιφύλαξη της παραγρ. 2 του άρ¬ 
θρου 4 αυτής. 

Άρθρο 9 

Κυρώσεις 

Στους παραβάτες της παρούσας επιβάλλονται: 

1. Οι κυρώσεις που προβλέπονται στον Αγορανομικό 
Κώδικα για παραβάσεις των όρων εμπορίας και κυκλοφο¬ 
ρίας των καυσίμων, καθώς και οι αντίστοιχες διοικητικές 
κυρώσεις για νοθεία καυσίμων, που προβλέπονται από τις 
διατάξεις της κείμενης νομοθεσίας. 

2. Οι κυρώσεις που προβλέπονται στην προηγούμενη 
παράγραφο, επιβάλλονται ανεξάρτητα από τις κυρώσεις 
που προβλέπονται σε άλλες διατάξεις της κείμενης νομο¬ 
θεσίας. 

Αρθρο 10 

Κατά τα λοιπά ισχύουν οι κείμενες διατάξεις 
Ο Πρόεδρος Η Γραμματέας 

Ν. Χατζηχρηστίδης Ε. Παλλαρή 

Τα Μέλη: Μ. Γιαμούρης, Ν. Κατσίμπας, Σ. Μαστρονικολή, 
Α. Επιφανείου, Γ. Παναγής, Μ. Ζερβά, X. Παπαχρήστου. 

Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Α. ΦΩΤΙΑΔΗΣ 


5. Την ομόφωνη γνωμοδότηση του Κεντρικού Συμβουλί¬ 
ου Νεωτέρων Μνημείων με αριθμό Πρακτικού 24/7.9.2000. 

Αποφασίζουμε: 

Ανακαλούμε την Υπουργική Απόφαση ΔΙΛΑΠ/Γ/2200/ 
3500/7.8.1985 (ΦΕΚ584/Β/30.9.85) με την οποία χαρακτη¬ 
ρίστηκε ως ιστορικό διατηρητέο μνημείο το παλαιό ελαιο¬ 
τριβείο ιδιοκτησίας Ουρανίας Εικοσιπεντάρχου στην 
Μάρπησσα Πάρου, διότι δεν πληροί πλέον τις απαραίτη¬ 
τες προϋποθέσεις που ορίζουν οι διατάξεις του Ν. 1469/50. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Φεβρουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΝΑΠΤΥΞΗΣ ΥΦΥΠΟΥΡΓΟΣ ΠΕ.ΧΩ.Δ.Ε. 

Ν. ΧΡΙΣΤΟΔΟΥΛΑΚΗΣ Η. ΕΥΘΥΜΙΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. ΥΠΠΟ/ΔΙΛΑΠ/Γ/3800/8534 (4) 

Άρση του χαρακτηρισμού ως ιστορικού διατηρητέου μνη¬ 
μείου του παλαιού ελαιοτριβείου ιδιοκτησίας Ουρ. Ει- 
κοσιπεντάρχου στην Μάρπησσα Πάρου, (ΥΑ ΥΠΠΟ/ 
ΔΙΛΑΠ/Γ/2200/3500/7.8.1985). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 « περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039/92 « περί Κύ ρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 

ε) Του Π.Δ.941/77 «περί Οργανισμού του ΥΠΠΕ». 

ζ) Του Π.Δ. 161/26.4.84 (ΦΕΚ 54/Α/30.4.84 ) «περί ανα¬ 
κατανομής αρμοδιοτήτωντωνΥπουργείωνΥΠΠΕ-ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/ 
21.11.1997 (ΦΕΚ 1080/Β/5.12.1997) με την οποία τροπο¬ 
ποιείται η παρ.8 του άρθρου 6 της Υ.Α./ΥΠΠΟ/ΓΝΟΣ/ 
49095/30.10.1991 (ΦΕΚ 987/Β/28.11.1991) «περί μεταβί¬ 
βασης αρμοδιοτήτων Υπουργού και δικαιώματος υπο¬ 
γραφής με εντολή Υπουργού» στο Γενικό Γραμματέα, 
τους Γ εν. Διευθυντές και τους Προϊσταμένους των Διευ¬ 
θύνσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ. 

3. Την Υ.Α.ΔΙΛΑΠ/Γ/2200/3500/7.8.1985 με την οποία 
χαρακτηρίστηκε ως ιστορικό διατηρητέο μνημείο το πα¬ 
λαιό ελαιοτριβείο στη Μάρπησσα Πάρου ιδιοκτησίας Ου¬ 
ρανίας Εικοσιπεντάρχου. 

4. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 


-♦- 

Αριθ. ΥΠ.ΠΟ/ΚΑΤΕΧΝ/Δ/7900 (5) 

Έγκριση μεταστέγασης της Μουσικής 
Σχολής «ΜΠΟΛΕΡΟ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων ως και το από 11.11.57 Β.Δ. «περί κυ- 
ρώσεως του εσωτερικού κανονισμού του Ωδείου 
Θεσ/κης». 

5. Την απόφαση αριθ. ΥΠΠΟ/ΚΑΤΕΧΝ/Δ/24353/ 
10.6.94 «Χορήγηση άδειας ίδρυσης και λειτουργίας 
Μουσικής Σχολής στον Μιλτιάδη Τσιβδάρη» (ΦΕΚ 
472/Β/24.94. 

6. Την απόφαση αριθ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γ εν. Διευθυντές και προϊστάμενους των Διευθύνσε¬ 
ων τμημάτων και Γραφείων της Κ.Υ. του ΥΠΠΟ» (ΦΕΚ 
987/ΤΒ/28.11.1991). 

7. Το από 26.1.2001 πρακτικό αυτοψίας της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Θεσ¬ 
σαλονίκης. 

8. Την από 5.2.2001 αίτηση, μετά συνημμένα δικαιολο- 
γητικά. 

Αποφασίζουμε: 

Εγκρίνουμε τη μεταστέγαση της Μουσικής Σχολής 
«ΜΠΟΛΕΡΟ» στο κτίριο επί της οδού Σμύρνης 29, στην 
Καλαμαριά Θεσσαλονίκης, κατόπιν αιτήσεως του ιδρυ- 
τού της ανωτέρω Μουσικής Σχολής. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 13 Φεβρουάριου 2001 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

( 6 ) 

Έγκριση τροποποίησης των κανονισμών των αμοιβαίων κε¬ 
φαλαίων «ΕΥΡΩΠΑΪΚΗ ΠΙΣΤΗ ΑΝΑΠΤΥΞΙΑΚΟ ΜΕΤΟΧΙ¬ 
ΚΟ ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ ΕΙΣΟΔΗΜΑΤΟΣ 
ΟΜΟΛΟΓΙΑΚΟ ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ 
ΒΟΝϋ ΟΜΟΛΟΓΙΑΚΟ ΕΞΩΤΕΡΙΚΟΥ», «ΕΥΡΩΠΑΪΚΗ 
ΠΙΣΤΗ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙΚΟΥ», «ΕΥ¬ 
ΡΩΠΑΪΚΗ ΠΙΣΤΗ «ΕυΠΟΒΟΝϋ» ΟΜΟΛΟΓΙΑΚΟ ΕΣΩΤΕ¬ 
ΡΙΚΟΥ (υΝΙΤ ϋΝΚΕϋ)», «ΕΥΡΩΠΑΪΚΗ ΠΙΣΤΗ ΑΝΑ¬ 
ΠΤΥΣΣΟΜΕΝΩΝ ΕΠΙΧΕΙΡΗΣΕΩΝ ΜΕΤΟΧΙΚΟ ΕΣΩΤΕΡΙ¬ 
ΚΟΥ», «ΕΥΡΩΠΑΪΚΗ ΠΙΣΤΗ «ΕΨΒΟΙΝνΕδΤ» ΜΙΚΤΟ 
ΕΣΩΤΕΡΙΚΟΥ (υΝΙΤ ΕΙΝΚΕΩ)», «ΕΥΡΩΠΑΪΚΗ ΠΙΣΤΗ ΝΕΑ 
ΟΙΚΟΝΟΜΙΑ ΜΕΤΟΧΙΚΟ ΕΣΩΤΕΡΙΚΟΥ», «ΕΥΡΩΠΑΪΚΗ 
ΠΙΣΤΗ ΟΛΥΜΠΙΑΚΗ ΦΛΟΓΑ ΜΕΤΟΧΙΚΟ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 9/210/11.12.2000) 

Αφού έλαβε υπόψη: 

1. Τις διατάξεις του άρθρου 23 του ν. 1969/1991 (ΦΕΚΑ 
167) «Εταιρίες επενδύσεων χαρτοφυλακίου, αμοιβαία κε¬ 
φάλαια, διατάξεις εκσυγχρονισμού και εξυγιάνσεως της 
κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα Ιο του Διοικητικού 
Συμβουλίου της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
τουν. 1969/1991 (ΦΕΚΑ 167) «Εταιρίες επενδύσεων χαρ¬ 
τοφυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Τους κανονισμούς των ανωτέρω αμοιβαίων κεφαλαίων 
που διαχειρίζεται η εταιρία «ΕΥΡΩΠΑΪΚΗ ΠΙΣΤΗ ΑΕΔΑΚ». 

4. Την από 24.11.2000 αίτηση της εταιρίας «ΕΥΡΩΠΑΪΚΗ 
ΠΙΣΤΗ ΑΕΔΑΚ» με τους υποβληθέντες τροποποιημένους 
κανονισμούς των αμοιβαίων κεφαλαίων τους οποίους συ¬ 
νυπογράφει και ο θεματοφύλακας «Τράπεζα ΕΡΟ Ευ- 
ΙΌ03Π|< ΕΓ935Ι35 ΑΕ». 

5. Σχετική εισήγηση του κ. Γεωργίου Γκότση. 

Αποφασίζει ομόφωνα: 

Εγκρίνει την τροποποίηση των άρθρων: 

1 δ (ορθή εκτέλεση των εντολών από τον θεματοφύλα- 
κα), 5 (θεματοφύλακας), 6 (αμοιβές-προμήθειες) και 7 
(έξοδα που βαρύνουν το Α/Κ) των κανονισμών των αμοι¬ 
βαίων κεφαλαίων: 

«ΕΥΡΩΠΑΪΚΗ ΠΙΣΤΗ ΑΝΑΠΤΥΞΙΑΚΟ ΜΕΤΟΧΙΚΟ ΕΣΩΤΕ¬ 
ΡΙΚΟΥ», «ΕΥΡΩΠΑΪΚΗ ΠΙΣΤΗ ΕΙΣΟΔΗΜΑΤΟΣ ΟΜΟΛΟΓΙΑ¬ 
ΚΟ ΕΣΩΤΕΡΙΚΟΥ» «ΕΥΡΩΠΑΪΚΗ ΠΙΣΤΗ ΒΟΝϋ ΟΜΟΛΟ¬ 
ΓΙΑΚΟ ΕΞΩΤΕΡΙΚΟΥ» «ΕΥΡΩΠΑΪΚΗ ΠΙΣΤΗ ΔΙΑΧΕΙΡΙΣΗΣ 
ΔΙΑΘΕΣΙΜΩΝ ΕΣΩΤΕΡΙΚΟΥ» «ΕΥΡΩΠΑΪΚΗ ΠΙΣΤΗ «ΕΨ- 
ΒΟΒΟΝϋ» ΟΜΟΛΟΓΙΑΚΟ ΕΣΩΤΕΡΙΚΟΥ (ϋΝΙΤ ϋΝΚΕϋ)» 
«ΕΥΡΩΠΑΪΚΗ ΠΙΣΤΗ ΑΝΑΠΤΥΣΣΟΜΕΝΩΝ ΕΠΙΧΕΙΡΗΣΕ¬ 
ΩΝ ΜΕΤΟΧΙΚΟ ΕΣΩΤΕΡΙΚΟΥ» «ΕΥΡΩΠΑΪΚΗ ΠΙΣΤΗ «ΕΙΓ 
ΗΟΙΝΥΕδΤ» ΜΙΚΤΟ ΕΣΩΤΕΡΙΚΟΥ (ΨΝΙΤ ϋΝΚΕϋ)» 


«ΕΥΡΩΠΑΪΚΗ ΠΙΣΤΗ ΝΕΑ ΟΙΚΟΝΟΜΙΑ ΜΕΤΟΧΙΚΟ 
ΕΣΩΤΕΡΙΚΟΥ» «ΕΥΡΩΠΑΪΚΗ ΠΙΣΤΗ ΟΛΥΜΠΙΑΚΗ ΦΛΟΓΑ 
ΜΕΤΟΧΙΚΟ ΕΣΩΤΕΡΙΚΟΥ» και του άρθρου 1β (αλλαγή 
ονομασίας) του κανονισμού του αμοιβαίου κεφαλαίου 
«ΕΥΡΩΠΑΪΚΗ ΠΙΣΤΗ ΣΥΝΑΛΛΑΓΜΑΤΟΣ (ΕΙΣΟΔΗΜΑ¬ 
ΤΟΣ)» το οποίο εφεξής θα ονομάζεται «ΕΥΡΩΠΑΪΚΗ 
ΠΙΣΤΗ ΒΟΝϋ ΟΜΟΛΟΓΙΑΚΟ ΕΞΩΤΕΡΙΚΟΥ» σύμφωνα με 
τους υποβληθέντες από την εταιρεία «ΕΥΡΩΠΑΪΚΗ 
ΠΙΣΤΗ ΑΕΔΑΚ» τροποποιημένους κανονισμούς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ (7 ) 

Στην 176250/16.1.2001 απόφαση «Τροποποίηση της 
157518/21.11.2000 απόφασης περί συγκροτήσεως Ομά¬ 
δας Εργασίας για τη μελέτη και εισήγηση μέτρων, ενδε¬ 
χομένως καιτροποποιήσεωντου Ποινικού Κώδικα και του 
Κώδικα Ποινικής Δικονομίας με σκοπό την αντιμετώπιση 
(πρόληψη και καταπολέμηση) του οργανωμένου εγκλή¬ 
ματος και παράταση χρόνου λειτουργίας της» που δημο- 
σιεύθηκε στο ΦΕΚ 45/23.1.2001/τ Β' επκρέρεται η πιο κά¬ 
τω διόρθωση: 

Στη σελίδα 541 στήλη 2η και στίχο 10 έκτων κάτω αντί 
του λανθασμένου «Αναπληρωτή Καθηγητή» τίθεται το 
σωστό «Καθηγητή». 

(Από το Υπουργείο Δικαιοσύνης) 

-♦- ( 8 ) 

Στην 15/οικ. 10866/24.12.1997 περίληψη χορήγησης 
άδειας μεταλλευτικών ερευνών της ΑΕ ΜΕΒΙΟΡ με ΒΜ 
2107 που δημοσιεύθηκε στο (ΦΕΚ23 Β/23.1.98) τίθεταιτο 
ορθό «Μ = -0° 45'» αντί του εσφαλμένου «Μ = +0°45'». 

(Από τη Νομαρχιακή Αυτοδιοίκηση Θεσσαλονίκης) 

-♦- (9) 

Στην 3410/21.11.2000 απόφαση Νομάρχου Αθηνών που 
δημοσιεύθηκε στο ΦΕΚ 1640/29.12.2000/τΒ' τίθεται το 
ορθό «Νομάρχου Αθηνών» αντί του εσφαλμένου «Νομάρ¬ 
χου Πειραιά». 

(Από το Εθνικό Τυπογραφείο) 

-♦- ( 10 ) 

Στην 3157/1.11.2000 απόφαση Νομάρχου Αθηνών που 
δημοσιεύθηκε στο ΦΕΚ 1493/7.12.2000/τΒ'τίθεται το ορ¬ 
θό «Μπίργκιτ» αντί του λανθασμένου «Μπρίγκιτ». 

(Από το Εθνικό Τ υπογραφείο) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























